Uredba Komisije (ES) št. 2497/2001

z dne 19. decembra 2001

o uvedbi in zagotavlju upravljanja carinskih kvot Skupnosti za nekatere ribe in ribiške proizvode s poreklom iz Republike Hrvaške

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2248/2001 z dne 19. novembra 2001 o nekaterih postopkih za izvedbo Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi strani ter za izvedbo Začasnega sporazuma med Evropsko skupnostjo in Republiko Hrvaško [1], in zlasti členov 4 in 5 Uredbe,

ob upoštevanju naslednjega:

(1) Svet je v postopku sklenitve Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi strani, v nadaljnjem besedilu imenovanim "Stabilizacijsko-pridružitveni sporazum".

(2) Do zaključka postopka, potrebnega za ratifikacijo in začetek veljavnosti Stabilizacijsko-pridružitvenega sporazuma, je Svet tudi v postopku sklenitve Začasnega sporazuma med Evropsko skupnostjo na eni strani in Republiko Hrvaško na drugi strani, ki obsega trgovino in zadeve v zvezi s trgovino, v nadaljnjem besedilu imenovanim "Začasni sporazum", ki začne veljati s 1. januarjem 2002.

(3) Začasni sporazum in Stabilizacijsko-pridružitveni sporazum določata, da se nekatere ribe in nekateri ribiški proizvodi s poreklom iz Hrvaške lahko uvozijo v Skupnost v mejah carinskih kvot Skupnosti po znižani carinski stopnji ali stopnji prosto.

(4) Carinske kvote, predvidene v Začasnem sporazumu in Stabilizacijsko-pridružitvenem sporazumu, so letne in se ponovijo za nedoločeno odbobje. Komisija mora sprejeti izvedbene ukrepe za uvedbo in upravljanje carinskih kvot Skupnosti.

(5) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o uveljavitvi carinskega kodeksa Skupnosti [2], kot je nazadnje spremenjena z Uredbo (ES) št. 993/2001 [3], je kodificirala pravila o upravljanju za carinske kvote, ki se uporabljajo po časovnem zaporedju datumov carinskih deklaracij.

(6) Posebej je treba paziti, da imajo vsi uvozniki Skupnosti enak in stalen dostop do carinskih kvot in da se stopnje, določene za kvote, uporabljajo neprekinjeno za vse uvoze zadevnih proizvodov v vse države članice, dokler se kvote ne izrabijo. Za zagotavljanje učinkovitosti skupnega upravljanja teh kvot ni nobene ovire za to, da se države članice pooblasti, da iz obsegov kvot izvzamejo potrebne količine, ki ustrezajo dejanskim uvozom. Vendar pa ta metoda upravljanja zahteva tesno sodelovanje med državami članicami in Komisijo, pri čemer mora slednja biti zlasti sposobna spremljati stopnjo, po kateri se kvote izrabijo in o tem obveščati države članice. Zaradi hitrosti in učinkovitosti mora komunikacija med državami članicami in Komisijo, če je mogoče, potekati po elektronski poti.

(7) Ta uredba se uporabi z začetkom veljavnosti ali datumom začasne uporabe Začasnega sporazuma in se naprej uporablja ob začetku veljavnosti Stabilizacijsko-pridružitvenega sporazuma.

(8) Ukrepi, predvideni v tej uredbi, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

1. Kadar se proizvodi s poreklom iz Hrvaške, našteti v Prilogi, dajo v prosti promet v Skupnosti, skupaj z dokazom o izvoru, kot je predvideno v Protokolu o poreklu k Začasnemu sporazumu in Stabilizacijsko-pridružitvenemu sporazumu, so upravičeni do znižane carinske stopnje ali stopnje prosto, na ravneh in v mejah letnih carinskih kvot Skupnosti, navedenih v tej prilogi.

2. Komisija upravlja carinske kvote iz tega člena v skladu s členi 308a do 308c Uredbe (EGS) št. 2454/93.

3. Vsaka država članica zagotovlja enak in neprekinjen dostop do carinskih kvot uvoznikom zadevnih proizvodov, dokler to omogoča stanje ustreznih kvot.

4. Komuniciranje v zvezi z upravljanjem carinskih kvot med državami članicami in Komisijo poteka po elektronski poti, kolikor je mogoče.

Člen 2

Države članice in Komisija tesno sodelujejo, da se zagotovi skladnost s to uredbo.

Člen 3

Ta uredba začne veljati dan po objavi v Uradnem listu Evropskih skupnosti.

Veljati začne od 1. januarja 2002 in se naprej uporablja ob začetku veljavnosti Stabilizacijsko-pridružitvenega sporazuma.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2001

Za Komisijo

Frederik Bolkestein

Član Komisije

[1] UL L 304, 21.11.2001, str. 1.

[2] UL L 253, 11.10.1993, str. 1.

[3] UL L 141, 28.5.2001, str. 1.

--------------------------------------------------

PRILOGA

Ne glede na pravila za razlago Kombinirane nomenklature se besedilo za poimenovanje proizvodov šteje kot okvirno, pri čemer je preferencialna shema določena v smislu te priloge s pomočjo tarifnih oznak KN. Če je pred tarifno oznako KN naveden ex, se preferencialna shema določi z uporabo tarifne oznake KN in ustreznim poimenovanjem.

Zaporedna številka | Tarifna oznaka KN | Pododdelek TARIC | Poimenovanje | Obseg letne kvote | Stopnja dajatve |

09.1581 | 03019110 | | Postrvi (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache in Oncorhynchus chrysogaster): žive; sveže ali hlajene; zamrznjene; sušene, slane ali v slanici, prekajene; fileti in drugo ribje meso; moka, zdrob in peleti, primerno za človeško prehrano | 30 ton | Prosto |

03019190 | |

03021110 | |

03021190 | |

03032110 | |

03032190 | |

03041011 | |

ex03041019 | 40 |

ex03041091 | 10 |

03042011 | |

ex03042019 | 50 |

ex03049010 | 11, 17, 40 |

ex03051000 | 10 |

ex03053090 | 50 |

03054945 | |

ex03055990 | 61 |

ex03056990 | 61 |

09.1582 | 03019300 | | Krapi: živi; sveži ali hlajeni; zamrznjeni; sušeni, slani ali v slanici, prekajeni; fileti in drugo ribje meso; moka, zdrob inpeleti, primerno za človeško prehrano | 210 ton | Prosto |

03026911 | |

03037911 | |

ex03041019 | 30 |

ex03041091 | 20 |

ex03042019 | 40 |

ex03049010 | 16 |

ex03051000 | 20 |

ex03053090 | 60 |

ex03054980 | 30 |

ex03055990 | 63 |

ex03056990 | 63 |

09.1583 | ex03019990 | 80 | Špari (Dentex dentex in Pagellus spp.): žive; sveže ali hlajene; zamrznjene; sušene, slane ali v slanici, prekajene; fileti in drugo ribje meso; moka, zdrob in peleti, primerni za človeško prehrano | 35 ton | Prosto |

03026961 | |

ex03037971 | |

03041038 | 80 |

ex03041098 | 77 |

ex03042095 | 50 |

ex03049097 | 82 |

ex03051000 | 30 |

ex03053090 | 70 |

ex03054980 | 40 |

ex03055990 | 65 |

ex03056990 | 65 |

09.1584 | ex03019990 | 23, 28 | Brancini (Dicentrarchus labrax): živi; sveži ali hlajeni; zamrznjeni; sušeni, slani ali v slanici, prekajeni; fileti in drugo ribje meso; moka, zdrob in peleti, primerne za človeško prehrano | 550 ton | Prosto |

03026994 | |

ex03037700 | 10 |

ex03041038 | 85 |

ex03041098 | 79 |

ex03042095 | 60 |

ex03049097 | 84 |

ex03051000 | 40 |

ex03053090 | 80 |

ex03054980 | 50 |

ex03055990 | 67 |

ex03056990 | 67 |

09.1585 | 16041311 | | Pripravljene ali konzervirane sardele | 180 ton | 6 % |

16041319 | |

ex16042050 | 10, 19 |

09.1586 | 16041600 | | Pripravljene ali konzervirane sardone | 40 ton | 12,5 % |

16042040 | |

--------------------------------------------------